Diari Oficial de la Generalitat Valenciana


Sumari del DOGV 5669, del 28-12-2007 (2007/15035)

ORDE de 20 de desembre de 2007, del conseller de Presidència i vicepresident primer del Consell, per la qual es convoquen tres beques per a la realització de pràctiques professionals en la Subdirecció d'Anàlisi del Gabinet del President de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5669

Data del DOGV
:   28-12-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/15579


Data del document
:   20-12-2007

Organisme emissor
:   Conselleria de Presidència

Tipus de document
:   Ordre

Anàlisi jurídica

 Descriptors 

:   * professió jurídica
    * ajuda pública
    * ciència administrativa
    * assignació per estudis
    * sociologia
    * ciència política
    * suport econòmic
    * ciència econòmica

ORDE de 20 de desembre de 2007, del conseller de Presidència i vicepresident primer del Consell, per la qual es convoquen tres beques per a la realització de pràctiques professionals en la Subdirecció d'Anàlisi del Gabinet del President de la Generalitat. [2007/15994]
La Generalitat, en el marc de la política dirigida a la millora i especialització de jóvens llicenciats en les àrees de treball de Ciències Polítiques i de l'administració, Sociologia, Dret, Ciències Econòmiques i Administració d'Empreses, convoca la concessió de beques perquè els mateixos puguen accedir a la realització de pràctiques professionals.
L'anterior actuació es troba arreplega en els objectius i activitats del Programa 111.40, Beques pràctiques professionals en matèria de planificació estratègica, avaluació de programes, anàlisi i documentació i polítiques públiques.
Les ajudes que es financen d'acord amb el que preveu la present orde no estan subjectes a la política de control d'ajudes de l'Estat, per no reunir els requisits de l'article 87.1 del Tractat CE al no afectar la competència en raó a la qualitat del beneficiari i a fi de l'ajuda.
Per això, en virtut de les facultats que em conferix el Decret 115/2007, de 27 de juliol del Consell, pel que s'aprova el Reglament Orgànic i Funcional de la Presidència de la Generalitat i el de la conselleria de Presidència, la resolució de 24 de setembre de 2007, del president de la Generalitat, per la que es deleguen determinades atribucions en el conseller de Presidència i vicepresident primer del Consell i segons el que establix el Decret 108/1992, de 6 de juliol, del Govern Valencià pel que es regula la concessió de beques i la Llei 38/2003, de 17 de novembre, General de Subvencions,
ORDENE
Primer
Convocar concurs públic per a la concessió de tres beques per a la realització de pràctiques professionals en matèria de planificació estratègica, avaluació de programes, anàlisi i documentació i polítiques públiques en la Subdirecció d'Anàlisi del Gabinet del President i aprovar les bases per les quals es regix esta convocatòria, incloses com a annex I de la present convocatòria
Segon
La dotació econòmica de les beques se sufragarà a càrrec del capítol IV, codi de la línia T4000000, aplicació pressupostària 05.01.01 del Programa 111.40, per un import de 993 euros bruts mensuals cada beca, sent l'import total de les beques d'un import total màxim de 26.811 euros, tot això condicionat a l'existència de crèdit adequat i suficient per a això en els pressupostos de l'any 2008.
Tercer
El període de duració de les beques comprendrà des de la data que s'indique en la resolució d'adjudicació, que serà objecte de publicació en el Diari Oficial de la Comunitat Valenciana; data d'inici que no podrà ser anterior a l'1 d'abril de 2008, i finalitzarà el 31 de desembre de l'any 2008, podent prorrogar-se les mateixes mitjançant una resolució expressa per als mesos que resten fins a completar l'any màxim de gaudi de la beca, sempre que existisca consignació en l'exercici pressupostari corresponent
Quart
S'autoritza a la Subdirecció d'Anàlisi del Gabinet del President perquè, en l'àmbit de les seues competències, adopte les mesures necessàries per al desplegament i aplicació d'esta orde.
Contra esta orde que posa fi a la via administrativa es podrà interposar potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà a la seua publicació, de conformitat amb el que preveuen els articles 116 i 117 de la Llei 30/1992 de 26 de novembre del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciosos administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació, de conformitat amb el que establixen els articles 10 i 46 de la Llei 29/1998, de 13 de juliol Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
València, 20 de desembre de 2007
El conseller de Presidència i vicepresident primer del Consell
(per delegació del president de la Generalitat)
VICENTE RAMBLA MOMPLET
ANNEX I
Bases de la convocatòria de beques per a la realització de pràctiques professionals en la subdirecció d'Anàlisi del Gabinet del President de la Generalitat.
Primera. Objecte
Les beques tenen com a objecte la formació complementària, millora i especialització professional de titulats superiors en les àrees de treball de planificació estratègica, avaluació de programes, anàlisi i documentació i polítiques públiques.
Segona. Nombre
Les beques seran un total de tres, dirigides a llicenciats universitaris. Desenvoluparan les pràctiques en la Subdirecció d'Anàlisi del Gabinet del President.
Tercera. Dotació, duració i pagament de les beques
Les tres beques de pràctiques estan dotades cada una d'elles, amb 993 euros bruts mensuals.
El període de duració de les beques comprendrà des de la data que s'indique en la resolució d'adjudicació, que serà objecte de publicació en el Diari Oficial de la Comunitat Valenciana, data d'inici que no podrà ser anterior a l'1 d'abril de 2008, i finalitzarà el 31 de desembre de l'any 2008, podent prorrogar-se les mateixes mitjançant una resolució expressa per als mesos que resten fins a completar l'any màxim de gaudi de la beca, sempre que existisca consignació en l'exercici pressupostari corresponent.
A estos efectes, la present convocatòria i la possibilitat de concessió de les beques es condicionen a la previsió del crèdit adequat i suficient en els dits pressupostos.
L'import de les beques s'abonarà mensualment, prèvia certificació de la Subdirecció d'Anàlisi del Gabinet del President o Cap de l'Àrea on els becaris realitzen les seues pràctiques.
Quarta. Titulació exigida
1. Els aspirants hauran de ser llicenciats universitaris en alguna de les titulacions següents: Ciències Polítiques i de l'administració, Sociologia, Dret, Ciències Econòmiques i Administració d'Empreses.
2. En tot cas, els aspirants hauran d'haver obtingut la llicenciatura després de l'1 de gener de 2003.
3. No podran ser aspirants a estes beques aquelles persones que hagueren disfrutat de les mateixes en dos convocatòries.
Quinta. Valoració dels mèrits adduïts
1. Les titulacions i els mèrits adduïts tindran la valoració següent:
- Expedient acadèmic: fins a 5 punts
- Experiència laboral i formació complementària: fins a 3 punts.
- Idiomes comunitaris: fins a 1 punt.
- Valencià: fins a 1 punt
Dins dels mèrits, es valorarà:
- Nota mitjana de l'expedient acadèmic universitari.
- Especialització acadèmica en matèries relacionades amb l'àmbit públic.
- Comptar, si és el cas, amb una segona llicenciatura d'entre les ressenyades en la base tercera.
- Experiència laboral com titulat superior en el sector públic.
- Formació complementària en màsters, diplomes i/o cursos postgrau, cursos o participació en grups o projectes d'investigació, tots ells directament relacionats amb l'àmbit propi del Gabinet d'Anàlisi o de l'Àrea d'Anàlisi i Seguiment.
- Titulació oficial a Espanya en idiomes comunitaris, especialment anglés, o titulació oficial en la Comunitat Valenciana, en valencià.
2. Els mèrits que s'adduïsquen hauran de ser acreditats, en el moment de la presentació de les sol·licituds, per mitjà de l'aportació de les còpies dels corresponents documents que seran degudament confrontats amb els seus originals.
Només es valoraran aquells mèrits que s'hagen completat fins al moment de presentació de les sol·licituds.
Les persones que acrediten una titulació obtinguda en una Universitat estrangera hauran de presentar necessàriament l'homologació del títol a Espanya.
3. La comissió avaluadora que es descriu en la base octava, una vegada efectuada la valoració de les sol·licituds, convocara als 10 aspirants amb millor puntuació per a la realització d'una prova escrita i una entrevista, valorant-se les mateixes amb fins a 9 punts que se sumaren als anteriors, fixant-se llavors l'orde de prelació definitiva.
El nombre d'aspirants convocats a la prova escrita i entrevista podrà ser superior a deu si així ho considera la comissió avaluadora una vegada valorats els mèrits arreplegats en les sol·licituds presentades.
Sexta. Formalització de sol·licituds
Els impresos de sol·licitud estaran a disposició de les persones interessades en el Registre General de la conselleria de Presidència de la Generalitat (carrer Juristes, núm. 10), sense perjuí de poder utilitzar el model que acompanya a esta convocatòria.
Els candidats hauran de presentar la sol·licitud en el mateix Registre General o presentar-la per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, junt amb la documentació següent:
1) Fotocòpia confrontada del DNI
2) Currículum Vitae, en el que es farà constar una foto mida de carnet del sol·licitant
3) Certificació acadèmica personal oficial (expedient acadèmic universitari)
4) Qualssevol altres documents que acrediten la possessió de títols o mèrits, docents, investigadors o professionals que desitgen al·legar.
5) Declaració responsable de trobar-se al corrent de les seues obligacions tributàries davant de l'Estat i Comunitat Autònoma i enfront de la Seguretat Social (art. 14.1.e. de la Llei 38/2003 General de Subvencions), així com de no trobar-se sotmés en cap de les prohibicions arreplegues en l'Art. 13 de la mateixa Llei, per a ser beneficiari d'una subvenció.
Sèptima. Termini de presentació de sol·licituds
El termini de presentació de sol·licituds serà de 15 dies hàbils, comptats a partir de l'endemà al de la publicació d'esta convocatòria en el Diari Oficial de la Comunitat Valenciana.
Octava. Selecció
1. Per a l'examen de les sol·licituds de beques es constituirà una comissió avaluadora que estarà formada per:
- La subdirectora d'Anàlisi del Gabinet del President o persona que li substituïsca.
- El cap de l'Àrea d'Anàlisi i Seguiment.
- El secretari general Administratiu de la conselleria de Presidència, o persona que li substituïsca, que actuarà com a secretari de la comissió avaluadora.
- Dos representants de la Subdirecció d'Anàlisi del Gabinet del President
2. Els membres de la comissió podran ser assessorats pel personal tècnic o professional que es considere necessari, que podrà assistir amb veu però sense vot.
La comissió es reunirà totes les vegades que siga precís, podrà requerir als aspirants la documentació complementària o convocar els aspirants que considere oportú, per a comprovar aquells extrems o mèrits adduïts que estime necessari.
3. El funcionament de la dita comissió haurà d'adaptar-se al que establix la present convocatòria i, de manera subsidiària, a les regles contingudes en el capítol II del Títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. Finalitzat el procés selectiu, la comissió elaborarà una proposta de concessió de beques en el termini de 15 dies, que contindrà la relació de beneficiaris i una bossa de reserva, per al cas de produir-se alguna renúncia o abandó.
Nou. Concessió
Les beques seran concedides per resolució del conseller de Presidència i vicepresident primer del Consell de la Generalitat, competència que exercix per delegació, en virtut de la Resolució de 24 de setembre de 2007 del President de la Generalitat, a la vista de la proposta de la comissió avaluadora, en el termini màxim de tres mesos a partir de l'endemà al de la data de publicació de la convocatòria en el Diari Oficial de la Comunitat Valenciana. La no notificació de la resolució dins del termini establit anteriorment produirà l'efecte de la desestimació presumpta de les sol·licituds presentades.
La resolució de concessió es notificarà a les persones interessades i serà publicada en el Diari Oficial de la Comunitat Valenciana.
El conseller de Presidència i vicepresident primer del Consell de la Generalitat es reserva la facultat d'interpretar, totalment o parcialment, l'adjudicació de les beques convocades i d'interpretar el contingut d'estes bases.
Deu. Drets, obligacions, tutoria i incidències dels becaris
1. Drets i obligacions.
El becari haurà d'acreditar per mitjà de certificació de l'òrgan competent per a emetre-la, que es troba al corrent en el compliment de les seues obligacions tributàries i enfront de la Seguretat Social, tot això amb anterioritat a dictar-se la proposta de resolució de concessió de la beca (Art.14.1.e) de la Llei 38/2003, General de Subvencions)
Les beques objecte de la present convocatòria són incompatibles amb el gaudi de qualsevol altra beca per a la mateixa o semblant activitat, ajuda o activitat laboral regular que impedisca el compliment de les obligacions com a becari. La infracció d'esta regla deixarà sense efecte la beca adjudicada.
La condició de becari no genera relació laboral ni cap administrativa amb la Generalitat.
De conformitat amb el que disposa l'article 8.1 del Decret 108/1992, de 6 de juliol, del Govern Valencià, quan el beneficiari de la beca siga un empleat de la Generalitat, funcionari o laboral, quedarà en la situació administrativa en què procedisca d'acord amb la normativa de funció pública.
Si els becaris, com a conseqüència del desenvolupament de les tasques que hagen de dur a terme, incorregueren en gastos de desplaçament, pernoctació o restauració, estos els seran rescabalats en els termes que per al personal de la Generalitat i l'adscrit funcionalment al servici de la mateixa, establix el Decret 24/1997, d'11 de febrer, del Consell de la Generalitat, sobre indemnitzacions per raó del servici i gratificacions per servicis extraordinaris. L'aplicació de dita normativa es referirà únicament als conceptes i quanties que han de ser rescabalats sense que això implique una modificació en la relació jurídica del becari amb l'administració
2. Tutoria
La Subdirecció d'Anàlisi del Gabinet del President ordenarà les activitats i establirà la dedicació i torns dels becaris segons els criteris dels seus propis servicis i mitjans, amb una dedicació no superior a 30 hores setmanals.
El Cap de l'Àrea d'Anàlisi i Seguiment, establirà les activitats a realitzar pels becaris, revisarà i avaluarà la dedicació del becari, la seua formació i la consecució d'objectius realitzats pels mateixos.
Finalitzat el benefici de la beca, i amb un informe previ d'assistència, aprofitament i aptitud del cap de l'àrea, s'estendrà el certificat corresponent.
3. Incidències
El conseller de Presidència i vicepresident primer del Consell, resoldrà les incidències que es produïsquen durant el període de gaudi de les beques a proposta de la Subdirectora del Gabinet d'Anàlisi, i podrà deixar sense efecte les mateixes, amb audiència prèvia a l'interessat, en els casos següents:
a) Incompliment de les seues obligacions
b) No realitzar l'activitat que va motivar la concessió
c) Deixar de reunir els requisits exigits en la present convocatòria
El conseller de Presidència i vicepresident primer del Consell, mitjançant una resolució, i a proposta de la Subdirectora del Gabinet d'Anàlisi, procedirà a cobrir les vacants que pogueren produir-se com a conseqüència de renúncies que deixen vacant el gaudi d'una beca, servint-se per a això de la bossa de reserva que resulte del procediment de selecció prèviament efectuat i en l'orde establit en la mateixa.